CELEX: 32021R1116
Language: sk
Date: 2021-06-28 00:00:00
Title: Nariadenie Rady (EÚ) 2021/1116 z 28. júna 2021 o prideľovaní rybolovných možností stanovených na základe Vykonávacieho protokolu k Dohode o partnerstve v sektore rybolovu medzi Gabonskou republikou a Európskym spoločenstvom (2021 – 2026)

8.7.2021   
               
               
                  SK
               
               
                  Úradný vestník Európskej únie
               
               
                  L 242/1
               
            
         NARIADENIE RADY (EÚ) 2021/1116
         z 28. júna 2021
         o prideľovaní rybolovných možností stanovených na základe Vykonávacieho protokolu k Dohode o partnerstve v sektore rybolovu medzi Gabonskou republikou a Európskym spoločenstvom (2021 – 2026)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o partnerstve v sektore rybolovu medzi Gabonskou republikou a Európskym spoločenstvom (1) (ďalej len „dohoda“), schválená nariadením Rady (ES) č. 450/2007 (2), nadobudla platnosť 11. júna 2007. Platnosť protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Gabonskou republikou (3), podpísanom 24. júla 2013 (ďalej len „protokol z roku 2013“), uplynula 23. júla 2016.
                  
               
                     (2)
                  
                  
                     Komisia rokovala v mene Únie o novom vykonávacom protokole k Dohode o partnerstve v sektore rybolovu medzi Gabonskou republikou a Európskym spoločenstvom (2021 – 2026) (ďalej len „protokol“) na päťročné obdobie.
                  
               
                     (3)
                  
                  
                     Výsledkom uvedených rokovaní bolo parafovanie protokolu 10. februára 2021.
                  
               
                     (4)
                  
                  
                     Rada prijala 28. júna 2021 rozhodnutie (EÚ) 2021/1117 (4) o podpise a predbežnom vykonávaní protokolu s výhradou jeho uzavretia k neskoršiemu dátumu.
                  
               
                     (5)
                  
                  
                     Rybolovné možnosti stanovené v protokole by sa mali rozdeliť medzi členské štáty na celé obdobie vykonávania protokolu.
                  
               
                     (6)
                  
                  
                     Toto nariadenie by malo nadobudnúť účinnosť čo najskôr vzhľadom na hospodársky význam rybolovných činností Únie v gabonskej rybolovnej oblasti a na potrebu obmedziť do maximálnej miery obdobie prerušenia týchto činností.
                  
               
                     (7)
                  
                  
                     Protokol sa bude predbežne vykonávať odo dňa jeho podpisu, aby sa nanovo umožnili rybolovné činnosti plavidiel Únie v gabonskej rybolovnej oblasti. Toto nariadenie by sa preto malo začať uplatňovať od rovnakého dňa,
                  
               PRIJALA TOTO NARIADENIE:
         
            Článok 1
            Rybolovné možnosti stanovené podľa Vykonávacieho protokolu Dohody o partnerstve v sektore rybolovu medzi Gabonskou republikou a Európskym spoločenstvom (2021 – 2026) (ďalej len „protokol“) sa rozdeľujú medzi členské štáty takto:
            
                        a)
                     
                     
                        plavidlá na lov tuniakov vakovou sieťou:
                        
                                    Španielsko:
                                 
                                 
                                    15 plavidiel,
                                 
                              
                                    Francúzsko:
                                 
                                 
                                    12 plavidiel;
                                 
                              
                  
                        b)
                     
                     
                        plavidlá na lov tuniakov udicami:
                        
                                    Španielsko:
                                 
                                 
                                    5 plavidiel,
                                 
                              
                                    Francúzsko:
                                 
                                 
                                    1 plavidlo;
                                 
                              
                  
                        c)
                     
                     
                        plavidlá na lov vlečnými sieťami:
                        
                                    Španielsko:
                                 
                                 
                                    4 plavidlá.
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa odo dňa podpisu protokolu.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Luxemburgu 28. júna 2021
            
               
                  Za Radu
               
               
                  predsedníčka
               
               M. do C. ANTUNES
            
         
         
            (1)  Ú. v. EÚ L 109, 26.4.2007, s. 3.
         
            (2)  Nariadenie Rady (ES) č. 450/2007 zo 16. apríla 2007 o uzavretí Dohody o partnerstve v sektore rybolovu medzi Gabonskou republikou a Európskym spoločenstvom (Ú. v. EÚ L 109, 26.4.2007, s. 1).
         
            (3)  Ú. v. EÚ L 250, 20.9.2013, s. 2.
         
            (4)  Rozhodnutie Rady (EÚ) 2021/1117 z 28. júna 2021 o podpise v mene Európskej únie a predbežnom vykonávaní Vykonávacieho protokolu k Dohode o partnerstve v sektore rybolovu medzi Gabonskou republikou a Európskym spoločenstvom (2021 – 2026) (pozri stranu 3 tohto úradného vestníka).